**Ministru kabineta rīkojuma projekta**

**„Par sabiedrības ar ierobežotu atbildību „Eiropas dzelzceļa līnijas” kārtējo pamatkapitāla palielināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likuma „Par valsts budžetu 2017. gadam” 61.pantsMinistru kabineta 2014.gada 18.augusta rīkojums Nr.431 „Par sabiedrības ar ierobežotu atbildību "Eiropas dzelzceļa līnijas" dibināšanu”Akciju sabiedrības „RB Rail” akcionāru līgums (atbalstīts Ministru kabineta 2014. gada 12. augusta sēdē (prot.Nr.43, 56.§), parakstīts 2014. gada 28. oktobrī). |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2014.gada 18.augusta rīkojumam Nr.431 „Par sabiedrības ar ierobežotu atbildību "Eiropas dzelzceļa līnijas" dibināšanu” Satiksmes ministrija 2014.gada 12. oktobrī nodibināja 100% valstij piederošu sabiedrību ar ierobežotu atbildību Eiropas dzelzceļa līnijas, kļūstot par tās kapitāldaļu turētāju. Eiropas dzelzceļa līniju galvenie uzdevumi:1) īstenot Eiropas sliežu platuma valsts publiskās lietošanas dzelzceļa infrastruktūras būvniecības pārraudzību atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām;2) atbilstoši kompetencei un sadarbībā ar atbildīgo nozares ministriju īstenot Latvijas interesēm atbilstošu (Igaunijas un Lietuvas līdzdalības apjomam proporcionāli līdzvērtīgu kapitāla daļu apjomā) līdzdalību Baltijas valstu Rail Baltica publiskās lietošanas dzelzceļa infrastruktūras izbūves projekta īstenošanai izveidotajā kopuzņēmumā - akciju sabiedrībā "RB Rail". Saskaņā ar Ministru kabineta 2014. gada 12.augusta protokollēmumā noteikto (prot. Nr.43, 56.§) sabiedrība ar ierobežotu atbildību „Eiropas dzelzceļa līnijas” kļuva par dibinātāju un akcionāru Baltijas valstu kopuzņēmumā RB Rail AS, iegūstot proporcionāli vienādu akciju daļu ar Lietuvas un Igaunijas akcionāru, jeb 33,33% akciju. Saskaņā ar akciju sabiedrības „RB Rail” akcionāru līgumu, akcionāri vienojušies veikt tālākus kapitālieguldījumus, trīs reizes veicot akciju kapitāla palielināšanu un nodrošinot, ka Latvijas, Lietuvas un Igaunijas akcionāriem saglabājas proporcionāli vienāds akciju sadalījums. Saskaņā ar Baltijas valstu kopuzņēmuma AS “RB Rail” Dibināšanas līguma 4.6.punktu Akcionāri ir vienojušies veikt tālākus kapitālieguldījumus, trīs reizes veicot Akciju kapitāla palielināšanu. Ar Ministru kabineta 2015.gada 27.augusta rīkojumu Nr.466 “Par kārtējo sabiedrības ar ierobežotu atbildību “Eiropas dzelzceļa līnijas” pamatkapitāla palielināšanu” un ar Ministru kabineta 2016.gada 16.jūnija rīkojumu Nr.354 “Par kārtējo sabiedrības ar ierobežotu atbildību “Eiropas dzelzceļa līnijas” pamatkapitāla palielināšanu” jau tika divas reizes veikta sabiedrības ar ierobežotu atbildību “Eiropas dzelzceļa līnijas” pamatkapitāla palielināšana, katru gadu attiecīgi 680 000 *euro* apmērā. Saskaņā ar Baltijas valstu kopuzņēmuma AS “RB Rail” Dibināšanas līguma 4.6.3. punktu Akcionāri nodrošina, ka Uzņēmums līdz 2017.gada 1.jūlijam pieņem lēmumu par Kopsapulces sasaukšanu akciju kapitāla palielināšanai un Akciju kapitāla palielināšanu noslēdz līdz 2017.gada 30.septembrim, tādējādi tiks veikts pēdējais trešais sabiedrības ar ierobežotu atbildību "Eiropas dzelzceļa līnijas" pamatkapitāla palielinājums.Ar rīkojuma projektu plānotais pasākums attiecas tikai uz sabiedrības ar ierobežotu atbildību “Eiropas dzelzceļa līnijas” publisku funkciju īstenošanu, kas atbilstoši augstāk minētajam vērstas tikai uz dzelzceļa infrastruktūras attīstīšanu, tādejādi tas nekvalificējas kā komercdarbības atbalsts. |
|  3. |  Projekta izstrādē iesaistītās institūcijas | Satiksmes ministrija |
|  4. |  Cita informācija | Uz 2017.gada 1.janvāri sabiedrības ar ierobežotu atbildību “Eiropas dzelzceļa līnijas” pamatkapitāls ir 2 040 000 *euro*, kas sastāv no 2 040 000 parastajām daļām un katras daļas nominālvērtība 1 *euro*. Sabiedrības ar ierobežotu atbildību “Eiropas dzelzceļa līnijas” pamatkapitāla apmērs un akciju skaits pēc rīkojuma projektā norādītā kārtējā pamatkapitāla palielinājuma veikšanas būs 2 720 000 *euro.* |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | **680 000** |  0 |  0 |  0 |
| 1.2. valsts speciālais budžets | 0 | 0 |  0 |  0 |  0 |
| 1.3. pašvaldību budžets | 0 | 0 |  0 |  0 |  0 |
| 2. Budžeta izdevumi: | 0 | 0 |  0 |  0 |  0 |
| 2.1. valsts pamatbudžets | 0 | 0 |  0 |  0 |  0 |
| 2.2. valsts speciālais budžets | 0 | 0 |  0 |  0 |  0 |
| 2.3. pašvaldību budžets | 0 | 0 |  0 |  0 |  0 |
| 3. Finansiālā ietekme: | 0 | 680 000 |  0 |  0 |  0 |
| 3.1. valsts pamatbudžets | 0 | 680 000 |  0 |  0 |  0 |
| F50 01 00 00 Akcijas un cita līdzdalība komersantu pašu kapitālā | 0 | -680 000 | 0 | 0 | 0 |
| 3.2. speciālais budžets | 0 | 0 |  0 |  0 |  0 |
| 3.3. pašvaldību budžets | 0 | 0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |  0 |  0 |  0 |
| 0 |  0 |  0 |  0 |
| 0 |  0 |  0 |  0 |
| 5. Precizēta finansiālā ietekme: | X | 0 |  0 |  0 |  0 |
| 5.2. speciālais budžets | 0 |  0 |  0 |  0 |
| 5.3. pašvaldību budžets | 0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sabiedrības ar ierobežotu atbildību „Eiropas dzelzceļa līnijas” plānotais pamatkapitāla palielinājums 680 000 *euro* apmērā tiks izlietots sekojoši:1. 650 000 *euro* sabiedrība ar ierobežotu atbildību „Eiropas dzelzceļa līnijas” ieguldīs akciju sabiedrībā „RB Rail” iegūstot Igaunijas un Lietuvas līdzdalības apjomam proporcionāli līdzvērtīgu kapitāla daļu apjomu;2. 30 000 *euro* tiks izlietoti, lai nodrošinātu sabiedrības ar ierobežotu atbildību „Eiropas dzelzceļa līnijas” darbību. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Satiksmes ministrijas programmā 97.00.00 “Nozaru vadība un politikas plānošana” tiks palielināta apropriācija 680 000 *euro* apmērā resursiem no dotācijas no vispārējiem ieņēmumiem un tādā pašā apmērā tiks paredzēta apropriācija kategorijā “Akcijas un cita līdzdalība komersantu pašu kapitālā” pamatkapitāla palielināšanai sabiedrībā ar ierobežotu atbildību “Eiropas dzelzceļa līnijas””.  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Rīkojuma izpildi nodrošinās Satiksmes ministrija un Finanšu ministrija. |
| 2. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  |
| 3. Cita informācija |  Nav. |

Anotācijas II, IV, V un VI sadaļas – projekts šīs jomas neskar.

Satiksmes ministrs U.Augulis

Vīza:

Valsts sekretārs K.Ozoliņš

15.06.2017. 10:12

946

I.Strauta

67028349; inga.strauta@sam.gov.lv